cyanic-selkie/wikianc huggingface dataset:
Arild
Kjente personer med navnet
Personene er ordnet kronologisk etter fødselsår.
Annet
Uttrykket fra arilds tid betyr «urgammel tid». Ordet Arild stammer her fra ordet urold som er satt sammen av de norrøne ár som betyr «årle» eller «tidlig», og old, «tid».
Pansersprenggranat
En pansersprenggranat eller high-explosive anti-tank (HEAT ) er en type panserbrytende prosjektil som benytter hulladningsprinsippet.
Erstatningsnemnda for voldsofre
Erstatningsnemnda for voldsofre er en norsk statlig nemnd som behandler klager over vedtak truffet av Kontoret for voldsoffererstatning.
Nemndas medlemmer oppnevnes av Justis- og beredskapsdepartementet for fire år om gangen. Nemnda har en leder med en personlig varaleder og to medlemmer med personlige varamedlemmer. Lederen og varalederen skal ha juridisk embetseksamen.
Statens sivilrettsforvaltning ivaretar nemndas sekretariatsfunksjon, som blant annet innebærer å utrede alle sakene for klagebehandling. Nemnda har delegert myndighet til Statens sivilrettsforvaltning, som i medhold av egen fullmakt kan avgjøre klagesaker som ikke byr på vesentlig tvil, eller krever medisinsk kompetanse.
Gullfisk (andre betydninger)
Gullfisk eller Gullfisken kan vise til
Cape Fear (1991)
Cape Fear er en amerikansk filmthriller fra 1991 regissert av Martin Scorsese. Hovedrollene spilles av Nick Nolte, Robert De Niro, Jessica Lange og Juliette Lewis. Cape Fear er en nyinnspilling av filmen med samme tittel fra 1962. Begge filmene er basert på John D. MacDonalds kriminalroman The Executioners fra 1957.
Filmen ble relativt godt mottatt av anmelderne og ble også populær på kino. Robert De Niro og Juliette Lewis ble nominert til hver sin Oscar og Golden Globe for sine prestasjoner i filmen.
Handling
Max Cady (Robert de Niro) er en nylig frigitt langtidsfange som har sitte innesperret i 14 år for en grov voldtekt. Friheten benytter han til å terrorisere sin tidligere advokat Sam Bowden (Nick Nolte), som han mener sviktet ham som forsvarer. Bowden setter i gang flere avskrekkningmanøvre for å stoppe Max, men ingenting synes å skremme ham vekk. Når Bowdens familie blir truet av Max ser han seg nødt til å ta i bruk ukonvensjonelle metoder som fører til en uforglemmelig måling av krefter ved Cape Fear.
Anmelderne og publikum
Filmen ble godt mottatt av anmelderne og har mottatt 73% på Metacritic og 76% på Rotten Tomatoes (mars 2009). Den kjente amerikanske filmkritikeren Roger Ebert gav den tre av fire stjerner og beskrev den som et «imponerende» stykke filmarbeid som viser at Scorsese er en «mester» i å lage filmer i tradisjonell «Hollywood-format».
Cape Fear ble en publikumssuksess på kino og innbrakte $79 millioner på amerikanske kinoer alene og over $182 millioner på verdensbasis. Den havnet på 12.-plass over de mest innbringende filmene på amerikanske kinoer i 1991.
Priser og nominasjoner
Juliette Lewis ble tildelt en KCFCC Award og en CFCA Award for sin rolle. Hun ble i tillegg nominert til både en Oscar, Golden Globe og MTV Movie Award. Robert De Niro ble nominert til både en Oscar og en Golden Globe i kategorien beste mannlige hovedrolle. Han ble også nominert til tre MTV Movie Award. Martin Scorsese ble nominert til Gullbjørnen ved Filmfestivalen i Berlin. Filmen ble i 1993 nominert til to BAFTA-priser for henholdsvis foto og klipp.
Den vant en BMI Film Music Award (Bernard Herrmann) i 1992.
I Norge
Den ble dårlig mottatt av Dagbladets anmelder som gav den terningkast en. VGs anmelder var noe mer positiv og gav den terningkast tre med følgende kommentar: «Cape Fear består av en rekke strålende elementer: en god historie, strålende skuespillere, høyt nivå bak kamera og ved klippebod. Men når det skal skapes en helhet av disse brokker og biter tar effektmakeriet overhånd. Dermed blir det så altfor lett for oss å feie filmen av som overdramatisk og ufarlig». Filmsiden Cinerama gav den i 2002 terningkast fem med følgende overskrift: «Fryktelig god, fryktelig film». Anmelderen skrev vider at: «Filmens største styrke ligger nok i skuespillerprestasjonene. Robert De Niro stråler som psykopaten Cady, og selv om han har hatt lignende roller tidligere, har han aldri lagt seg slik i selen for å virke troverdig som her. Nick Nolte er også mesterlig i rollen som advokaten Sam Bowden. Jessica Lange oppfyller også kravene og vel så det i sin tolkning av Bowdens kone. Hun viser her at hun har stort repertoar å spille på; hun klarer både irritasjon, sinne og frykt på strak arm». Hvem Hva Hvor beskrev filmen som en dyktig og «manipulerende» nyinnspilling av den klassiske thrilleren fra 1962. De kom også med kommentarer som: «En skremmende og tett psykopatstudie fra Niro».
Lacrosse i Norge
Lacrosse i Norge er den eldste av idrettene som er opptatt i Norges Amerikanske Idretters Forbund (NAIF) og følger reglene satt av Federation of International Lacrosse (FIL).
Norges Lacrosse Forbund (NLF) ble dannet 3. april 2007 av, og  som det nasjonale ledende organet for lacrosse i Norge. 1. januar 2010 ble NLF tatt opp i Norges idrettsforbund og olympiske og paralympiske komité gjennom et eget grenstyre i Norges Amerikanske Idretters Forbund (NAIF).
Lacrosseklubber
Det finnes 15 lacrosseklubber i Norge med totalt 27 lag. Det er 997 aktive spillere per 1. juni 2018 fordelt på de 27 lagene.
Landslag
Norges herrelandslag i lacrosse deltok i sitt første mesterskap i 2008.
Norges kvinnelandslag i lacrosse deltok i sitt første mesterskap i 2015.
Box-lacrosse
Box-lacrosse er innendørsversjonen av lacrosse. Kampene spilles på en ishockeybane der hvert lag har fem utespillere på banen, samt en keeper. Målene i box-lacrosse er mindre enn i field-lacrosse og keeperen har mer beskyttelsesutstyr. Norge deltok for første gang med et lag til en internasjonal box-turnering i 2017. Klubblaget GSI Grizzlies har deltatt i flere internasjonale turneringer i Tsjekkia siden 2017.
Trollkrittet
Trollkrittet er ei barnebok fra 1948 av den norske forfatteren Zinken Hopp (1905–1987). Malvin Neset illustrerte den første utgaven, mens Reidar Johan Berle stod for en ny, fargeillustrert utgave i 1968.
Sjangermessig er Trollkrittet først og fremst inspirert av engelsk nonsenslitteratur, men passer også inn i et mønster av nonsensaktige barnedikt og barnebøker i Norden i årene etter 1945: Pippi Langstrømpe, Mummitrollet og dikt av Lennart Hellsing og Halfdan Rasmussen. Boka sies å ha introdusert nonsensdiktning på norsk, og har ført til at Hopp er den eneste internasjonalt kjente norske nonsensforfatter.
Innhold
Trollkrittet begynner med at Jon finner et magisk kritt på gaten; med dette krittet tegner han både den nye kameraten Sofus og en port inn i eventyrenes verden. Handlingen i boka «er bygd over en reise gjennom et landskap, i konfrontasjon med forskjellige figurer av menneske- og dyreart.» Blant figurene de møter er en krokodille, en belærende ugle, en bestemor, trollet Komle og ei prinsesse.
Reisen er likevel bare den strukturelle rammen. «I Trollkrittet finnes det et utall av sjangrer. Det er vel knapt skrevet noe om denne boka som ikke nevner akkurat det. Inne i den store fortellingen finnes det dikt, eventyr, sanger og parodier.» Her er «rebus og leker og spill fra barnekulturen, røverspråk, hemmelig språk, litt spansk og tysk.» Her finnes også «gåter, fikserbilder, optiske bedrag og labyrinter. […] Mer enn eventyr- eller drømmeland, konstituerer Trollkrittets fiksjon et fristed, et lekeland, der barna styrer magien med krittet». Boka har også trekk fra aktivitetshefter og ukebladenes barnesider.
Strandafjorden
Strandafjorden har også inspirert artister, slik som Stein Torleif Bjella. Og Dag H. Nestegard.
Trollkrittet
Innhold
Et særlig element i boka er de nonsens-aktige bruddene med «datidens etablerte, voksenskapte barnekultur»: melodiene til kjente barnesanger, som Margrethe Munthes «Herman er en lystig fyr», får en ny tekst, preget av brudd med tradisjon og autoritet.
Historien avsluttes med at Jon ønsker seg ut av fortellingen, og tilbake til mor på kjøkkenet hjemme. Mor steker kjøttkaker og «er trygg og hjemlig, slik mødre skal være, bare litt opptatt av slike ting som orden og renslighet, klokkeslett og ørevask.»
Tolkning
Trollkrittet framstår som en verbal lek basert på et annet logisk prinsipp: «Dette er språkets umiddelbare logikk, og den er bokstavelig. Barn kjenner denne logikken godt, den danner grunnlaget for mange vitser og gåter.» Noen av gåtene har form av leserhenvendelser.
Boka leses også som en omvendt dannelsesfortelling hvor Sofus framstår som en negativ projeksjon av Jon: Sofus «representerer alle Jons ønskedrømmer og negative sider. Men samtidig sitter Jon så fast i de normer han er oppdratt i, at han prøver å innpode i Sofus de sentenser for veloppdragenhet som han er blitt innprentet.» Harald Bache-Wiig «mener at de to guttenes vandring iscenesetter psykologisk konfliktstoff som Jon er bærer av. […] mellom sensur (Jon) og lyst (Sofus), mellom virkelighet og drøm, mellom rasjonalitet og fantasiutfoldelse.»
I ettertid
Trollkrittet omtales regelmessig som en klassiker, og er gjenutgitt flere ganger. Boka er blant annet inkludert i samlingsverket Bokklubbens Barnebibliotek (2006). Trollkrittet er oversatt til 12 eller 20 språk.
Norske Barne- og Ungdomsbokforfattere deler fra 2010 ut prisen Trollkrittet til en debutant innen sjangeren barne- og ungdomslitteratur.
Rødøy kommunestyre 1999−2003
Rødøy kommunestyre 1999−2003 er en oversikt over representanter og vararepresentanter i Rødøy kommunestyre etter valget i 1999.
Mátra
Mátra er en fjellkjede nord i Ungarn, mellom dalførene til elvene Tarna i øst og Zagyva i vest. Mátrafjellene er en del av Északi-középhegység (Nordfjellene), som igjen er en del av Vest-Karpatene. Det høyeste punktet er Kékes, også kalt Kékestető (1 014 m), som også er Ungarns høyeste fjelltopp.
Amara quenseli
Amara quenseli er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara quenseli finnes i nesten hele Europa. Utbredt i Nord-Amerika og Asia. Finnes i Norge.
Utseende
Amara quenseli er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Levevis
Amara quenseli tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Lamellbebyggelse
Lamellbebyggelse er grupper av frittliggende parallelle ensartede bygninger med enkel, rektangulær form stilt sammen i rekker.
Dette var en vanlig byggeform på 1930-tallet og er et uttrykk for den tids byplanidealer, men utbygging etter disse prinsippene er også blitt gjort senere, men den strenge, rektangulære formen er da ofte litt brutt. Eksempler på lamellbebyggelse kan blant annet finnes på Marienlyst, Sagene, Sinsen og Etterstad i Oslo.
Eksterne lenker
Flerbostadshus
Hans Helmer Ager Ryen
Hans Helmer Ager Ryen (født 13. april 1917, død 28. juni 1990) fra Oslo gjorde tjeneste i Kompani Linge. Før andre verdenskrig seilte han som sjømann.
Under andre verdenskrig deltok Ager Ryen i en rekke aksjoner mot den tyske okkupasjonsmakten. Han var videre flittig brukt av motstandsbevegelsen i likvidasjonsoppdrag, både mot nordmenn og tyskere. Mot slutten av krigen reduserte han sin aktivitet innen denne virksomhet.
Ager Ryen nektet etter krigen å motta medaljer for sin tjeneste, og kritiserte Milorg og Jens Chr. Hauge på grunn av organisasjonens indre politikk og den lemfeldige benyttelsen av likvidasjon mot slutten av krigen. Som andre norske likvidatører uttrykte Ager Ryen at det var vanskelig å leve med opplevelsene.
Ifølge Gunnar Sønsteby deltok Ager Ryen ikke i likvidasjonsoppdrag.
Hemingbanen
Hemingbanen ligger på Gråkammen, Gulleråsveien 5, i sentrum av det som kalles Hemingland, og er et friområde som i sin tid ble gitt til idrettsungdommen av gårdbruker Halvor Torgersen. Her har Heming i dag en gruslagt fotballbane (11-manns) samt en 7-er bane. Kunstgressbanen, som er en 11'er-bane, har undervarme.
Det er også anlagt et allsidighetsområde som er flittig brukt av flere avdelinger til aktivitet og barmark. Videre er det anlagt sandvolleybane og en skateboardpark.
Klubben ga kommunen Hemingbanen på 60-tallet, mot at de skulle ha driftsansvaret. Heming har derfor en driftskontrakt med Idrett og Kulturetaten. Heming har i dag festet tomt og deler av anlegget av Oslo kommune.
Per Røed
Per Røed (født i Kristiania dagens Oslo, i 1919, død 1992) var en norsk motstandsmann, sabotør under andre verdenskrig, sivilingeniør og etterretningsmann etter krigen.
Felttoget i Norge i 1940
Røed tok Befalsskolen for kavaleriet i 1939. Han var mobiliseringsdisponert i Akershus dragonregiment nr. 1 (DR 1). Da hans avdeling mobiliserte gikk han inn i Vang eskadron i Oppland dragonregiment (DR 2). Han fulgte eskadronen i kampene gjennom Gudbrandsdalen og Romsdalen fram til demobiliseringen den 4. mai.
Aks.13.000
Røed var kontinuerlig operativ leder av den Oslo-baserte sabotasjegruppen Aks.13.000, Milorg D-13s (Stor-Oslo) aksjonskommando så lenge gruppen besto. Aksjonskommandoen gjennomførte 102 sabotasjeaksjoner det siste året av krigen. Per Røed, som gikk under dekknavnet «Jan», var med på planleggingen av det meste og ledet selv 25 aksjoner.
I motsetning til mer kjente spesialagenter og sabotører som Gunnar Sønsteby og Max Manus, gjennomgikk ikke Røed trening hos SOE og Kompani Linge.
Per Røed var medlem av Lingeklubben.
Livvakt for Quisling under landssviksaken
Fra 20. august 1945 da rettssaken mot Vidkun Quisling startet til 7. september da dommen falt hadde Røeds Milorg-avdeling ansvaret for Quislings sikkerhet. Quisling ble hver dag eskortert fra dengang Oslo kretsfengsel avd. A i Møllergata 19 til Gamle Logen på Grev Wedels plass der rettssaken fant sted. Under behandlingen i Eidsivating lagmannsrett var Røed personlig livvakt for Quisling. Røed satt i de tre uker saken pågikk bak Quisling i rettssalen og eskorterte tiltalte til og fra fengselscellen på Akershus festning. I september 1945 ble Røed forespurt av Lars L'Abée-Lund, leder for Landssvikavdelingen, om han ville stille pelotong og lede eksekusjonen av Vidkun Quisling. Røed avsto fra dette.
Bistand ved krigsskadeerstatning
Etter krigen brukte Per Røed og dr. Per Giertsen åtte år fra 1950 på å få en av D-13s skadede aksjonsfolk godkjent som krigsskadet av Rikstrygdeverket og Nasjonalhjelpens fond.
Stay-Behind og etterretning
Per Røed var en av flere som tok initiativ til etablering av Norges «Stay Behind». Rundt 1948 møtte Røed med forsvarsminister Jens Christian Hauge. Et par dager senere sendte han ministeren et memorandum som beskrev i nærmere detalj hva han og et knippe bekjente hadde i tankene vedrørende forberedelsesarbeid som kan gjøres med utsikt til fullstendig eller delvis fiendtlig okkupasjon av landet. Hensikten var å etablere en organisasjon for etterretning og sabotasje bak fiendens linjer, og memorandumet understreket at både organisasjonen og det tekniske utstyr nødvendig ..under ingen omstendigheter kunne improviseres, men måtte forberedes i god tid i forveien.
Utmerkelser
For sin innsats under krigen ble Røed tildelt St. Olavsmedaljen med ekegren.
Overflategravitasjon
Overflategravitasjon (g) hos et astronomisk eller annet objekt er den gravitasjonsakselerasjonen som oppleves ved dens overflate. Denne overflategravitasjonen kan ses som en akselerasjon opplevd av en hypotetisk testpartikkel som er svært nære objektets overflate og som, for å ikke forstyrre systemet, har en neglisjerbar masse.
Overflategravitasjonen måles i SI-enheter i meter per sekundkvadrat (m/s2). Den kan også uttrykkes som et multiplum av jordens overflategravitasjon, g0 = 9,80665 m/s2. Innen astrofysikken kan overflategravitasjonen uttrykkes som log g, noe som fås ved å først uttrykke gravitasjonen i CGS-enheter, der akselerasjonen uttrykkes i centimeter per sekundkvadrat, og senere logaritmisk med base 10.
Hølen holdeplass
Hølen holdeplass lå langs Østfoldbanens vestre linje i Vestby kommune. Den ble åpnet i 1931, men ble nedlagt etter at den nye strekningen mellom Ski og Sandbukta ble tatt i bruk 1996. Jernbanelinjen langs holdeplassen er revet.
Whiplash (band)
Whiplash er et amerikansk thrash metal band, stiftet i New Jersey i 1984.
Konkursrådet
Konkursrådet er et norsk statlig rådgivende forvaltningsorgan underlagt Justis- og politidepartementet som skal fremme effektiv, praktisk og resultatorientert konkursbehandling og harmonisering av praksis i de forskjellige landsdelene.
Rå
Rå (flertall rær) er en rund stang laget av tre som er festet horisontalt til en mast på et seilskip. Den enkleste formen for rå er kjent fra vikingskip som hadde ett skværseil festet til en rå (råseil).
Råen gjør det mulig å regulere seilet i to retninger. Seilmanøvrene kalles henholdsvis å brase seil og å toppe seil.
Konkursrådet
Konkursrådet skal kartlegge koordineringsproblemer ved ulike offentlige myndigheters innsats i forbindelse med konkursbegjæringer og bobehandling, og kan foreslå og iverksette tiltak til forbedringer. I flere år har rådet arbeidet for å bedre oppfølgingen av konkurssaker der det er mistanke om økonomisk kriminalitet, og har i samarbeid med Riksadvokaten og Skatteetaten satt i gang et prøveprosjekt om endring av bostyrers innberetningspraksis for straffbare forhold i skatte- og avgiftssaker.
Rå
Å brase vil si å svinge råen i forhold til vindretningen. Å toppe vil si å heve råen på en av sidene.
En fullrigger har rær på alle tre master. En brigg er en tomastet «fullrigger». En bark har rær på de to fremste mastene og mesanseil på den tredje.
Konkursrådet
Sammensetning
Sammensetning per 1. desember 2011:
Steyr MPi 69
Steyr MPi 69 er en østerriksk maskinpistol ifra våpenprodusenten Steyr.
Den er utformet som mange andre maskinpistoler med teleskopisk sluttstykke, som MAC-10 og Uzi. Den har vertikalt pistolgrep hvor man våpenmagasinet står, og horisontalt fremre håndgrep, og foldestokk. Våpenet er kamret for ammunisjon i kaliber 9 x 19 mm Luger, og har en skuddtakt på 550 skudd/min.
Varianter
MPi 81 er en mer moderne oppgradert utgave av MPi 69, og har økt skuddtakt (700 skudd/min)
Bekkasinsniper
Bekkasinsniper (Limnodromus) er ei slekt i snipefamilien og sorteres i tribuset Limnodromini, som er monotypisk. Slekten inkluderer kun tre arter.
Artene er middels store vannfugler med lange nebb og ligner artene i Limosa i kroppsbygning, nebbform og den rødlige sommerdrakten. De skiller seg fra ved å ha kortere bein. Alle artene er trekkfugler. De livnærer seg av snegler, insekter og andre virvelløse dyr.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Héðinsfjarðargöng
Hedinsfjordtunnelen (islandsk: Héðinsfjarðargöng) er to veitunneler på Nord-Island. Den nordvestlige tunnelen mellom bygda/fjorden Siglufjörður og den ubebodde fjorden Héðinsfjörður er 3640 meter lang. I Héðinsfjörður går en 600 meter lang vei med ei bru over elva som kun går til sørøstlige tunnelen på 6930 meter mellom Héðinsfjörður og bygda/fjorden Ólafsfjörður.
Byggingen av tunnelene og veien startet i 2006, og de ble åpnet den 2. oktober 2010. Hensikten med tunnelene var å korte ned veien mellom bydgene Ólafsfjörður og Siglufjörður på halvøya Tröllaskagi i Fjallabyggð kommune. Disse bygdene ligger ca. 15 km fra hverandre, men to høye fjell på over 900 meter gjør at man måtte kjøre rundt en avstand på 60 km. Om vinteren kunne platået Lágheiði på denne veien være uframkommelig, og man måtte kjøre om ringveien, noe som tilsvarer enda 230 km ekstra. Den totale veistrekninga mellom bygdene er nå på 15 km og har to kjørefelt.
Langevatn (Vinje)
Langevatn er en innsjø i Vinje kommune i Telemark. Den ligger 1 178 meter over havet og har et areal på 2,99 km². Utløpet er mot sørvest til Holmavatnet, som ligger i Suldalslågens nedbørfelt.
Rio de Janeiro (andre betydninger)
Rio de Janeiro har flere betydninger:
Sunjong av Korea
Sunjong eller Sunjong av Korea (hangul: 순종, hanja: 純宗 RR: Sunjong, MR: Sunjong), keiser Yeonghui (hangul: 융희제, hanja: 隆熙帝 RR: Yungheeje, MR: Yung'huije) (født 25. mars 1874 i Changdeokgung, Hanseong, i det daværende Korea, dagens Sør-Korea, død 25. april 1926 i Shōtokyū i Keijō, i det daværende Keiserriket Japan, dagens Sør-Korea), var den siste koreansk monarken i Joseonperioden og i det koreanske keiserdømmet. Han regjerte mellom 20. juli 1907 til 29. august 1910, men fikk beholde keisertittelen til sin død.
Sunjong var den fjerde sønnen til Keiser Gojong. Kronprins Yi Cheok ble utnevnt til keiser Yung-hui da Japan tvang Gojong å abdisere i 1907. Sunjongs egen keiserperiode ble avsluttet med den japansk-koreanske annekteringstraktaten i 1910, som for Sonjong selv endte med husarrest i Changdeokgung der han døde 24. april 1926.
Han ble begravet med sine to koner i keisergraven Yureung (유릉, 裕陵) i Namyangju.
Galteryggen
Galteryggen  er en ås på grensa mellom Marker og Rakkestad kommune i Østfold. Den ligger vest for Bøensfjorden og har en høyde på 296 meter over havet.
5261 Eureka
5261 Eureka ble oppdaget fra Palomarobservatoriet 20. juni 1990 og viste seg å være den første kjente trojanske asteroide til Mars. Den følger Mars (i L5-punktet) på en avstand som bare varierer med 0,36nbsp;AU for hvert omløp (med en sekulær trend oppå dette som endrer seg fra 1,5–1,8 AU rundt 1850 til 1,3–1,6 AU rundt 2400). Minimumsavstanden fra jorden, Venus og Jupiter er henholdsvis 0,5, 0,8 og 3,5 AU.
Beregninger over lengre tidsperspektiv viser at banen er stabil. Kimmo A. Innanen og Seppo Mikkola poengterer at «motsatt av det en skulle tro er det klare empiriske bevis på at stabilitet på bevegelsen rundt L4- og L5-punktene til alle de tre terrestriske planetene i en tidssammenheng på flere milliarder år».
Siden da har andre Mars-trojanere blitt identifisert, nemlig 1999 UJ7 på L4-punktet og 1998 VF31, 2001 DH47, 2001 FG24, og 2001 FR127 ved L5-punktet. De ko-orbitale 1998 QH56 og 1998 SD4 har ikke egenskapene til å forbli trojanere; de vil bøye av fra Mars i løpet av de neste 500 000 årene.
Lars Søraas d.e.
Lars Søraas d.e. (født 20. juli 1862, død 4. november 1925 i Bergen) var en norsk lærer, sangpedagog, kordirigent, organist og komponist fra Sørås i Fana. Han bodde det meste av livet i Bergen.
Han startet tidlig med sang, 17 år gammel ledet han Fana Sangforening. Han var organist i Sandviken kirke i mer enn 30 år. Han startet å gi ut Lars Søraas Skulesongbok i 1907. Det arbeidet fortsatte sønnen Lars Søraas d.y. med etter at faren var død. Som komponist er Lars Søraas d.e. særleg kjent for å ha laget melodier til sivlesongane «Den fyrste song» og «Lerka».
Walter Schuster
Walter Schuster (født 2. juni 1929 i Lermoos, død 13. januar 2018) var en østerriksk alpinist som deltok i de olympiske vinterleker 1956 i Cortina d'Ampezzo.
Schuster vant en olympisk bronsemedalje i alpint under vinter-OL 1956 i Cortina d'Ampezzo. Hun kom på tredjeplass i storslalåm, bak sine landsmenn Toni Sailer og Andreas Molterer.
Richard Harris
Richard St John Harris (født 1. oktober 1930 i Limerick i Irland, død 25. oktober 2002) var en irsk skuespiller og sanger. Han spilte i Camelot i 1967, Horse (originaltittel A Man Called Horse) i 1970 og på slutten av sin karriere spilte han i de første to Harry Potter-filmene. Han var en notorisk playboy og dranker, del av en stor generasjon talentfulle irske og britiske skuespillere, som også inkluderer Albert Finney, Richard Burton og Peter O'Toole.
Biografi
Harris var en av ni søsken, sønn av gårdbrukerne Ivan og Mildred Harris. Han gikk på den jesuittiske skolen Crescent School (nå Crescent College) og Sacred Heart Jesuit College. Han var en talentfull rugbyspiller, var på flere Munster Junior- og Senior Cup-lag for Crescent, og spilte for det velrespekterte Garryowen club. Han kunne ha fortsatt en karriere som profesjonell rugbyspiller, men hans atletiske karriere tok slutt da han som tenåring fikk tuberkulose.
Etter å ha blitt frisk av sykdommen flyttet han til London med et ønske om å bli regissør. Han kunne ikke finne noen passende kurs eller skoler, og begynte på London Academy of Music and Dramatic Art (LAMDA) for å lære skuespilleryrket isteden. Mens han fortsatt studerte, leide Harris det lille teateret Irving Theatre og regisserte sin egen produksjon av teaterstykket Winter Journey (The Country Girl) av Clifford Odets. Oppsetningen var en stor suksess, men en finansiell tragedie. Harris tapte alle sine sparepenger, og endte opp som midlertidig hjemløs og sov i en kullkjeller i seks uker.
Etter at han var ferdig med studiene, begynte Harris i Joan Littlewood's Theatre Workshop. Han begynte å få roller på sceneproduksjoner i London, hvor den første var The Quare Fellow i 1956.
I 1957 giftet han seg med Elizabeth Rees-Williams, datter av David Rees-Williams. De ble skilt i 1969 og Elizabeth giftet seg med en annen skuespiller, Rex Harrison. De fikk tre barn sammen; skuespilleren Jared Harris, skuespilleren Jamie Harris (født Tudor St. John Harris, men er blitt kalt «Jamie» siden barndommen), og regissør Damien Harris. Han giftet seg senere med den amerikanske skuespilleren Ann Turkel, men også dette ekteskapet endte i skilsmisse.
Sin filmdebut fikk Harris i 1958 i filmen Alive and Kicking. For sin rolle i Mytteriet på Bounty krevde han å bli kreditert som nummer tre, etter Trevor Howard og Marlon Brando, til tross for at han var ganske ukjent. Hans gjennombruddrolle var i filmen This Sporting Life i 1963, som en bitter, ung kullgruvearbeider som blir en stor rugbyspiller.
Han spilte kong Arthur i filmatiseringen av Camelot, til tross for at han ikke var en spesielt dyktig sanger, og fortsatte å spille denne rollen på scenen i mange år. Han spilte inn flere album, som ett av dem inkluderer den syv minutter lange hiten «MacArthur Park» (som Harris feil uttalte som «MacArthur's Park»). Denne sangen oppnådde 2.-plass på det amerikanske Billboard magazines popliste, og toppet flere lister i Europa sommeren 1968. I 1971 hadde han hovedrollen i filmen I Villmarkens vold (orig. Man in the Wilderness), og lavbudsjettfilmen Spekkhuggeren Orca i 1977.
På slutten av 1980-tallet hadde Harris gått lenge uten noen stor filmrolle. Han var kjent med teaterstykkene av iren John B. Keane og hørte at ett av dem, The Field, skulle bli filmatisert av regissøren Jim Sheridan. Sheridan jobbet med skuespiller Ray McAnally i forbindelse med filmatiseringen, og hadde som hensikt å ha McAnally i hovedrollen som «Bull McCabe». Da McAnally uventet døde under de innledende forberedelsene til filmen, startet Harris en kampanje for å få rollen som «McCabe». Kampanjen var tydeligvis suksessfull, og filmversjonen av The Field ble sluppet i 1990. Harris fikk en Oscar-nominasjon for sin tolkning.
Sent i sin karriere, spilte han i de Oscar-belønnede filmene Nådeløse Menn og Gladiator. I den siste spilte han rollen som filosofkeiseren «Marcus Aurelius». Han høstet en ny generasjon fans i rollen som «Albus Humlesnurr» i de første to Harry Potter-filmene. I 2003 hadde han stemmen til «Opaz» i den animerte filmen Kaena: The Prophecy. Denne filmen ble også dedisert til ham da han gikk bort året før.
Han var medlem av Knights of Malta.
Harris døde av Hodgkins lymfom i 2002. Da var han 72 år og det var kun uker før den andre Harry Potter-filmen hadde premiere. Hans rolle som «Humlesnurr» ble erstattet av den irske skuespilleren Michael Gambon.
André Liltved
André Liltved (født 28. mars 1974) er en norsk båtrace-fører fra Arendal som kjører for Flosta båtsportklubb.
Liltved debuterte i 1987 som 13-åring i V-15. I 1990 gikk han over til T-400 klassen, og året etter kjørte han i EM, og tok andreplassen. I 1992 ble han verdensmester. I 1993 fikk han fjerdeplassen i VM i Italia. Han ble sponset av Kellox i klassen Sport 550 i 1994-1995 sammen med Marit Strømøy. Liltved kjørte da en Seaflyer v-bunnet båt. Han var innom Offshore-racing i klassen 3B før han hadde et lengre opphold frem til han begynte å kjøre i Thundercat-klassen.
Grøttavatnet
Grøttavatnet er en innsjø i Rauma kommune i Møre og Romsdal. Den er regulert som magasin for Grytten kraftverk.
Kjenn holdeplass
Kjenn holdeplass lå langs Østfoldbanens vestre linje i Vestby kommune. Den ble åpnet i 1932, men ble nedlagt etter at den nye strekningen mellom Ski og Sandbukta ble tatt i bruk 1996. Jernbanelinjen langs stasjonen er revet.
Semantisk profilering
Semantisk profilering er et helt nytt felt innen dataprofilering.
Hensikten er å finne semantiske mønstre i fritekstfelter, slik at man kan benytte meningsinnholdet til å:
Finnvollvatnet
Finnvollvatnet er en innsjø i Namsos kommune i Trøndelag.
Den militære Maria Teresia-ordenen
Den militære Maria Teresia-ordenen (tysk: Militär-Maria-Theresia-Orden, senere Österreichischer Militär-Maria-Theresien-Orden) var en militær fortjenstorden i Habsburgmonarkiet. Ordenen ble innstiftet 18. juni 1757 av keiserinne Maria Teresia. Ordenen bærer keiserinnens navn. Den militære Maria Teresia-ordenen ble tildelt for tapperhet og fortjenstfull innsats på slagmarken og kunne tildeles offiserer uten hensyn til mottagerens status, rang, nasjonalitet eller religion. Ordenen rangerte etter Ordenen det gylne skinn. Etter monarkiets fall i 1918 ble keiserlig tildeling av ordenen innstilt, men ordenskapittelet fortsatte sin virksomhet til 1931. Den siste innehaver av Den militære Maria Teresia-ordenen døde i 1986.
Militær fortjenstorden
Den militære Maria Teresia-ordenen ble innstiftet som en militær fortjenstorden til belønning av innsats på slagmarken. Den brøt således med det tradisjonelle ordensvesenet, som med middelalderlig forbilde, opptok medlemmer av adelsstanden og der status var avgjørende for ordensmedlemskap. Fortjenstordener, som også ble innstiftet i andre land, skulle tildeles på bakgrunn av meritter og bæres som utmerkelsestegn.
Den militære Maria Teresia-ordenen ble innstiftet i begynnelsen av syvårskrigen, samme dag som slaget ved Kolin, der feltmarskalk Leopold von Daun ledet Habsburgmonarkiets til seier over Preussen. Prøysserne hadde beleiret Praha, som ble forsvart av hertug Karl av Lothringen. Disse to ble også ordenens første medlemmer.
Utnevnelse til ordenen medførte adelskap eller standsforfremmelse. Den som ikke allerede var adelig ble ved utnevnelse til ordenen opphøyet i ridderstanden. Utnevnelse til storkors medførte opphøyelse eller forfremmelse til den arvelige friherrestand. Fra 1895 medførte alle utnevnelser opphøyelse til friherre i Østerrike eller baron i Ungarn. Det var knyttet en årlig pensjon til ordensmedlemskap, med en ordning der etterlatte av ordensmedlemmer fikk rett til halv pensjon. Ordensmedlemmer fikk rett til å ta inn ordenstegnet i sitt våpenskjold.
Etter at Habsburgmonarkiet gikk i oppløsning og keiseren ble avsatt i 1918 falt Den militære Maria Teresia-ordenen bort som offisiell statlig utmerkelse. Keiseren overlot fra eksil i Sveits verdigheten som stormester til feltmarskalk Conrad von Hötzendorf. Ingen flere offisielle keiserlige utnevnelser fulgte, men ordenskapittelet fortsatte sin virksomhet til 1931 og utstedte erklæringer om ordensverdighet for nye personer. I mars 1938 overtok riksforstander Miklós Horthy etter eget initiativ stormesterens funksjoner i Ungarn, men foretok bare én utnevnelse, i januar 1944. I 1938 ble det i Østerrike etablert en egen Maria Teresia-ordensstiftelse. En tilsvarende stiftelse har fungert i den andre østerrikske republikk etter 1945. I 1966 besluttet Nasjonalrådet, Østerrikes nasjonalforsamling, å bevilge æreslønn til de gjenlevende ordensmedlemmene. Den siste ordensinnehaver, marineflygeren Gottfried von Banfield, døde 23. september 1986 og med ham utsloknet ordenen.
Inndeling
Ordenen fikk ved innstiftelsen to grader, storkors og ridder. Da keiser Josef II ble stormester i 1765 ble det innført en grad mellom de to opprinnelige, slik at ordenen fikk tre grader:
Insignier
Ordenstegnet for Den militære Maria Teresia-ordenen består av et utbuet hvitemaljert kors med gullkanter og med bølgede korsender. Midtmedaljongen er rød med en hvit bjelke, det erkehertuglige østerrikske våpen. Motivet er i dag Østerrikes riksvåpen og flagg. Medaljongen er omgitt av en hvit bord med innskriften «FORTITUDINI» (tapperhet). Reversen bærer initialene «M.T.F.» for Maria Theresia Franciscus, navnene til keiserinne Maria Teresia og hennes mann keiser Frans I. Ordenstegnet er opphengt i et rødt bånd med en hvit midtstripe, også dette en henvisning til Østerrikes våpen.
Fra 1765 kom det til en brodert ordensstjerne. Denne hadde ordenstegnet på en grønn laurbærkrans og besto ellers av perler i gull og diamanter.
Tildeling
Utnevnelse til Den militære Maria Teresia-ordenen skjedde i krigstid. Etter de første tildelinger i årene etter innstiftelsen kom det neste store antall av tildelinger i forbindelse med krigene mot Frankrike og Napoleonskrigene. Da ble ordenen for første gang også tildelt utlendinger, Østerrikes russiske allierte. Videre tildelinger i større antall fulgte av krigene i Italia i 1848–1849 og 1859 og mot Danmark i 1864 og 1866.
Ved utbruddet av første verdenskrig fantes det bare to gjenlevende ordensmedlemmer, begge utlendinger. Tildeling tok til på nytt, både til habsburgmonarkiets militære og til prominente allierte. Ordenen ble blant annet tildelt keiser Vilhelm II av Tyskland og feltmarskalk Helmuth von Moltke, og også kong Ferdinand I av Bulgaria og kong Ludwig III av Bayern. De siste keiserlige tildelinger til militæroffiserer fant sted 30. juni 1918.
Amara spreta
Amara spreta er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara spreta finnes i nesten hele Europa, men er noe sjeldnere helt i sørvest. Finnes østover i Asia. Finnes i Norge.
Utseende
Amara spreta er i underkant av 10 mm lang. Brystskjoldets bakhjørner er tydelig avsatt, men uten å være markert utstikkende. Sidene og  bakhjørnene er like brede som dekkvingenes skuldre, slik at billen får et ovalt utseende. Dekkvingene tredje rille-mellomrom (fra midtlinjen / sømmen) mangler helt børstepunkter, en fordypning med ett stivt oppstående hår.
Levevis
Amara spreta tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Vinkelhastighet
Vinkelhastighet, vinkelfrekvens eller omløpstall er et mål på hvor fort noe roterer. Ofte brukes den greske bokstaven \omega som tegn. Vinkelhastighet benyttes innenfor mange grener av fysikken. Blant annet dynamikk og elektronikk. SI enheten til vinkelhastighet er radianer per sekund som skrives s-1
Definisjon
Vinkelhastighet defineres som vinkelforandring per tidsenhet Siden en sirkel totalt har 2 \pi vinkler kan vinkelhastigheten også skrives der T er perioden, f er frekvensen og v er den tangensielle hastigheten til et punkt som roterer med avstand r fra sentrum.
Andre skrivemåter
Tabellen viser andre skriveformer for vinkelhastighet og deres forhold til SI-enheten.
Let Me Entertain You (album)
Let Me Entertain You er det 1. samlealbum til Ann-Margret som ble gitt ut i 1996.
Amara strenua
Amara strenua er en av billene i delgruppen (underfamilien) Pterostichinae i familiegruppen løpebiller. Systematikken følger Carabidae of the World.
Utbredelse
Amara strenua finnes i Mellom-Europa. Ikke i Norge.
Levevis
Amara strenua tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Szeged
Szeged  er den fjerde største byen i Ungarn, regionsenter for den sørøstlige delen av Ungarn og hovedsete for Csongrád fylke.
Navn
Navnet kommer sannsynligvis fra det gammelungarske ordet szeg, som betyr hjørne. Elven Tisza gjør en 90 graders sving i byen, noe som former "et hjørne". En alternativ forklaring på navnet kan være at det kommer fra det gammelungarske ordet sziget som betyr øy. Byen har andre navn på andre språk, på serbisk heter den Segedin, polsk Segedyn, rumensk Seghedin, slovakisk Segedín, tyrkisk Segedin, tysk Szegedin og på italiensk Seghedino.
Geografi
Szeged ligger sør i Ungarn, like sør for munningen av elva Maros, på begge breddene av elva Tisza. Innbyggertall: 160 766 (2019). Siden Szeged har mange timer med sol i året, blir byen ofte kalt Solskinnsbyen (et navn den deler med en annen ungarsk by, Debrecen).
Demografi
Ved en folketelling i 2019, var det 160 766 mennesker som bodde i byen; 93,9% magyarer, 0,9% roma-folk, 0,9% tyskere, 0,8% serbere, 0,3% rumenere, 0,1% kroater, 0,1% slovaker, og 5,9% andre. Befolkningstettheten er 582,9/km². Det fins 70 787 boenheter med et gjennomsnitt på 252,05/km².
Historie
Szeged og området rundt har hatt bosetting siden oldtiden. Ptolemeus nevner det eldst kjente navnet på byen: Partiscum. Partiscum var en romersk handelsstasjon. Det er mulig at Attila, kongen over hunerne, hadde setet sitt et sted i dette området. Navnet Szeged ble første gang nevnt i 1183, i et dokument av kong Béla III.
Under den mongolske invasjonen (1200-tallet) ble byen ødelagt, og innbyggerne flyktet til sumpen i nærheten, men de kom tilbake og bygget snart opp igjen byen sin. I det 14. århundret, under herredømmet til Louis den første av Ungarn, ble Szeged den viktigste byen i det sørlige Ungarn, og da tyrkiske krigsstyrker kom nærmere Ungarn, vokste den strategiske viktigheten til Szeged. Kong Sigismund av Luxemburg fikk bygd en mur rundt byen. Szeged fikk status som «fri kongeby» i 1498.
Szeged ble første gang plyndret av tyrkiske styrker den 28. september 1526, men ble ikke okkupert før i 1543, og ble da et administrativt senter for Det osmanske riket. Byen ble fridd fra tyrkisk styre den 23. oktober 1686, og fikk tilbake sin frie kongeby-status i 1715. I 1719 fikk Szeged våpenskjoldet sitt, som fremdeles er i bruk. De neste årene vokste og utviklet Szeged seg. Piaristmunker kom til Szeged i 1719, og åpnet en ny grammatikkskole i 1721, og de holdt også teaterforestillinger og faglige forelesninger. Men disse årene brakte også annet enn framgang og glede; mellom 1728 og 1744 fant det sted hyppige hekseprosesser i byen.
I dag har indrebyen i Szeged nydelige bygninger og brede avenyer. Dette er hovedsakelig pga. den store oversvømmelsen i 1879, som nærmest jevnet hele byen med jorda (bare 265 av 5723 hus sto igjen og 165 mennesker døde). Keiser Frans Josef besøkte byen og lovte at «Szeged vil bli vakrere enn den var». Han holdt løftet sitt. I løpet av de neste årene reiste en ny, moderne by seg fra ruinene, med palasser og brede gater.
Klima
Sub-middelhavsklima: varme somre og vintrene er vanligvis milde.
Audi R8 (gatebil)
Audi R8 er en sportsbil med midtstilt motor som er produsert av det tyske selskapet Audi, og har blitt solgt siden 2006.
Bilen leveres som 2-dørs coupé og 2-dørs kabriolet med en 4,2l V8 eller en 5,2l V10-motor. Motorene utvikler henholdsvis 313 og 391 kW (420 og 525 hk). Denne siste motoren er den samme som sitter i Lamborghini Gallardo, men effekten er justert noe ned.
Stereoanlegget i bilen er levert av Bang & Olufsen, som også leverer stereoanlegg til blant annet Audi A8.
Hovedkonkurrenter i denne klassen er Lamborghini Gallardo, Porsche 911 og Ferrari F430.
Bilen har en topphastighet på ca 330 km/t.
Slepevei
En slepevei er en vei eller et jernbanespor som går langs bredden til en elv, kanal eller en annen vannvei. Meningen er at et kjøretøy på land, et trekkdyr eller en arbeidsgjeng sleper en båt, ofte en lekter. Denne transportmetoden var vanlig der seiling ikke var mulig på grunn av sterk strøm, tunneler og bruer, eller ugunstige vindforhold.
Etter den industrielle revolusjonen ble sleping på denne måten foreldet når båtene ble motoriserte og jernbanetransport erstattet den trege slepemetoden. Siden den gang har mange av disse slepeveiene blitt utviklet til gang- og sykkelveier eller bilveier. Mange av disse blir fremdeles kalt slepeveier selv om de ikke har blitt brukt til dette formålet på lang tid.
Gamle ferdselsårer i Norge kalles også sleper. Se f.eks. Nordmannsslepa.
Pølsemaker
Pølsemaker er et håndverksyrke innen kjøttfaget. Pølsemakeren arbeider med å foredle kjøttråvarer etter slakting med fin og grovdeling. Selv om yrkestittelen bruker betegnelsen pølse-, og produksjon av gode pølsevarer er en viktig del av fagkunnskapen, står også produkter som deiger, farser, posteier, ruller, skinker og pålegg og prosesser som salting, røyking og speking samt produksjon av ferdigmat på pølsemakerens oppdragsliste.
Det skilles mellom tradisjonelle pølsemakere og industripølsemakere. Andre, tilliggende håndverksyrker er slakter, butikkslakter og kjøttskjærer.
Utdannelse i Norge
En pølsemaker med svennebrev, kan videreutdanne seg til pølsemakermester og kvalifisere seg for mesterbrev i sitt fag. Praktiske svenneprøven går over en dag i bedrift eller eget egnet sted. På svenneprøven skal det skjæres helt ned en halv storfe til indrefilet, rundbiff, flatbiff og så videre Halv gris til koteletter, surret stek og så videre Lage en røkt pølse for eksempel wiener, røkt kjøttpølse. En kokt pølse for eksempel sosisser, medisterpølse, alt fra grunnen av. Riktig håndtering av maskiner og utstyr. 2 eller 3 sensorer vil stille spørsmål under svenneprøven. Etter bestått teoretisk og praktisk prøve, blir man tildelt svennebrev.
Pølsemaker er nært tilknytning til slakterfaget. Utdannelsen til pølsemaker har den mest allsidige utdannelsen innen kjøttfaget. Den har samme utdannelsen som butikkslakter og kjøttskjærer. Det er også vanlig at pølsemaker jobber sammen med slakter, da mer som en hjelper.
Pølsemakere arbeider i håndverksbedrifter som produserer kjøttvarer for salg, i slakterbutikker, i supermarkeder med betjent kjøttdisk/-avdeling og produksjon eller i industrianlegg for kjøttvareproduksjon.
Lars Søraas d.y.
Lars Søraas d.y. (født 20. mars 1887 i Bergen, død 1. april 1976 i Bergen) var en norsk lærer, sanger, kordirigent, organist og komponist. Han videreførte arbeidet til sin far, Lars Søraas d.e., med Lars Søraas Skulesongbok og stod bak mange av de seneste utgavene. Lars Søraas d.y. dirigerte mange kor. I NRK ledet han skolekringkastingsprogrammet Syng med oss.
En kjenner til en komposisjon av Lars Søraas d.y., melodien til Jakob Sandes julesang Det lyser i stille grender.
Tremex fuscicornis
Tremex fuscicornis er en av bartrevepsene (Siricidae) og finnes i løvskog der larven lever på en rekke ulike treslag. Bartrevepser er store vepser med et kraftig eggleggningsrør (brodd). Men de er helt ufarlige og stikker ikke og har heller ikke gift. Den lever i symbiose med en tredrepende sopp, som hjelper til å bryte ned treet, slik at larven lettere kan gnage.
Utseende
Kroppen er sylindrisk, uten en innsnørt «midje». Eggleggningsrøret er kraftig og ganske kort.
Vingene er rødbrune. Beina er gul-oransje. Lårene er mørke. Hodet er bredest bak øynene. Antennene er trådformet.
Hunner har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges.
Larvens kropp er sylindrisk, den mangler bukføtter og beina er svært korte.
Levevis
Tremex fuscicornis finnes i åpen løvskog. Hanner begynner ofte å fly noen dager tidligere enn hunnene.
Hver hunn legger eggene rett på næringsplanten, litt inn i treet. Dersom hun legger ubefruktede egg vil de klekke som hanner. Hunnene legger egg helst på eik eller lønnetrær. Larven er funnet på en rekke trær fra disse slektene Acer, Alnus, Salix, Celtis, Carpinus, Fagus, Juglans, Betula, Quercus, Prunus, Pterocarya, Robinia, Ulmus , Populus,og Zelkova.
Larven er radikalt forskjellige fra de voksne, både i levevis og i kroppsbygning. Sammen med egget fulgte det med noen soppceller av en tredrepende barksopp. Antakelig av barksoppen Bjerkandera fumosa. Disse begynner å spire til sopphyfer som produserer enzymer og treverket blir brutt ned. Den nyklekte larven får lett tilgang på mat, nedbrutt treverk, på grunn av soppen. De gnager i treet og soppen følger etter. Etterhvert som larven gnager utvider gangen seg i bredde. Bak larven ligger det igjen trespon og avføring. Like før puppestadiet lager larven et lite puppekammer omtrent 2 cm inn i treet.
Tremex fuscicornis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) barvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen. Hele utviklingen fra egg til voksen tar 2-3 år.
Utbredelse
Tremex fuscicornis finnes i Europa, østover i Asia, nord for Himalaya, til Kina og Korea.
Systematisk inndeling
Tremex fuscicornis er en av plantevepsene. I nyere systematikk regnes gruppen plantevepser som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.
Sirex fuscicornis Fabricius, 1787
Michael Mancienne
Michael Ian Mancienne (født 8. januar 1988 i Isleworth i London) er en engelsk fotballspiller som spiller for Burton Albion FC.
Den 25. august 2010 ble det klart at Mancienne fortsetter på lån hos Wolverhampton fra Chelsea for tredje år på rad.
Skrøyvstadvatnet
Skrøyvstadvatnet er en innsjø i Namsos kommune i Trøndelag. Den er en del av Salvassdraget og ligger øst for Salvatnet, som den er knyttet til med to korte elvestrekninger kalt Øvre Straumen og Nedre Straumen.